**22.9.21**



**Έρωτας με διαφορά – 2ος Κύκλος**

**Τετάρτη 22 Σεπτεμβρίου στις 21.00**

**Ζέτα** και **Κωστής**, ένας έρωτας απρόβλεπτος, συναρπαστικός, παθιασμένος, που συνάντησε πολλά εμπόδια αλλά έμεινε δυνατός και ζωντανός !

Στον **2ο κύκλο** της σειράς όσοι στάθηκαν απέναντί τους και τους έκριναν, δοκιμάζουν οι ίδιοι, αναπάντεχα, τη γλυκιά γεύση του έρωτα! Η σχέση της Ζέτας και του Κωστή θα αντιμετωπίσει και πάλι πολλές ανατροπές! Οι ισορροπίες στο άμεσο περιβάλλον τους, αλλάζουν απότομα και διαμορφώνουν γύρω τους μια διαφορετική πραγματικότητα από αυτήν που είχαν συνηθίσει.

Ο χωρισμός της Ελβίρας και του Φίλιππου, που έχει απροσδόκητο αποτέλεσμα, η επανεμφάνιση της πρώτης κοπέλας του Κωστή, η παρουσία του καινούργιου συνέταιρου της Ζέτας, τα πρώτα ερωτικά σκιρτήματα της Μαριάννας, η επιστροφή ενός παλιού φίλου της Μάρως, η άφιξη της εγκυμονούσας συντρόφου του Στέλιου από την Αυστραλία και η αναμονή της γέννησης του παιδιού του Άρη, είναι λίγα μόνο από αυτά, που θα παρακολουθήσουμε στον **2ο κύκλο** της σειράς και θα μας κάνουν να την αγαπήσουμε ακόμη περισσότερο!

Ερωτικές καραμπόλες και αυτή τη σεζόν κανείς δεν γλυτώνει από τα βέλη του θεού έρωτα και τα υπέροχα μπερδέματα, που προκαλεί και τελικά κανείς δεν θέλει να αποφύγει!

“**Έρωτας με διαφορά**”, τρελαίνει, ζαλίζει, προκαλεί, παίζει και γελάει!

Ποιος μπορεί και ποιος θέλει να αντισταθεί;

**Τετάρτη 22/9**

**Επεισόδιο 15 (2ου Κύκλου)**

ΠΕΡΙΛΗΨΗ: Ο Φίλιππος έχει γίνει τακτικός θαμώνας στο μπαρ και προτείνει στον Κωστή να τον βοηθήσει ο ίδιος οικονομικά, ώστε να γίνει συνέταιρος στο μπαρ. Η ιδέα μπαίνει σε εφαρμογή και ο Κωστής αναλαμβάνει τις πιο απαιτητικές διαδικασίες, αφήνοντας στον Χρήστο τις πιο εύκολες. Η Ελβίρα δέχεται να φιλοξενήσει τη Φαίη στον ξενώνα της, μέχρι να βρει διαμέρισμα να νοικιάσει. Έτσι, οι δυο τους γίνονται σχεδόν φίλες. Παράλληλα, ξεκινάει να «εκπαιδεύει» τον Χρήστο, προκειμένου να τον εντάξει στον κύκλο της. Ο Κωστής ζητάει από τη Ζέτα να μην αγχώνεται που είναι άνεργη. Της λέει να ασχοληθεί για λίγο καιρό με το σπίτι, ώστε να είναι και πιο κοντά στα παιδιά της. Θεωρεί ότι ο ίδιος μπορεί να καλύπτει τα έξοδα μόνος του, ειδικά τώρα που έγινε συνιδιοκτήτης στο μπαρ. Η Ζέτα συμφωνεί, αλλά δεν έχει ιδιαίτερο ταλέντο στο νοικοκυριό, με αποτέλεσμα να ακούει συνεχώς τις παρατηρήσεις της Μάρως. Ο Ορέστης, ο γόης του σχολείου, προτείνει στη Μαριάννα να πάνε μαζί στον σχολικό χορό. Εκείνη δεν ενθουσιάζεται με την ιδέα, αλλά όλοι την παροτρύνουν να πάει και τελικά δέχεται. Η Πηνελόπη μαθαίνει κάτι και προσπαθεί να προειδοποιήσει τους υπόλοιπους, αλλά κανείς δεν την παίρνει στα σοβαρά…

**Δείτε εδώ το trailer της Τετάρτης 22/9 :** [**https://youtu.be/Sl5C1v\_MwsU**](https://youtu.be/Sl5C1v_MwsU)

Πρωταγωνιστούν: **Φαίη Ξυλά** (Ζέτα), **Βασίλης Μίχας** (Κωστής), **Ντίνα Μιχαηλίδου** (Μάρω), **Βίβιαν Κοντομάρη** (Φαίη), **Γιάννης Σίντος** (Άρης), **Δημήτρης Καπετανάκος** (Χρήστος), **Έρρικα Μπίγιου** (Ελβίρα), **Σταύρος Νικολαΐδης** (Φίλιππος), **Αργύρης Αγγέλου** (Δαμιανός), **Χριστίνα Μαθιουλάκη** (Μαριάννα), **Αρετή Γκαρίπη** (Πηνελόπη), **Ιωάννης Παπαντωνίου** (Mάρκος), **Ευφροσύνη Κουτσουβέρη** (Mπέτυ), **Αλέξανδρος Καραδήμας** (Hλίας), **Τζένη Κοτοπούλου** (Στέλλα), **Φάνης Μουρατίδης** (Στέλιος), **Φωτεινή Τσακίρη** (Ναταλία), **Αντώνης Κρόμπας** (Αλέξανδρος), **Γιάννης Μάνθος** (Τάκης), **Αντριάνα Ανδρέοβιτς** (Τόνια), **Μαρτίνα Δημοπούλου** (Κατερίνα), **Νίκη Βακάλη** (Μίνα), **Δημήτρης Καραμπέτσης** (Πέρης), **Κωνσταντίνος Γιαννακόπουλος** (Γρηγόρης), **Ναταλία Τζιάρου** (Μελίνα), **Σύνθια Μπατσή** (Φιλιώ), **Δημήτρης Δρόσος** (Γιάννης), **Δημήτρης Ζέρβας** (Ορέστης), **Εμμέλεια Πρίντεζη** (Αρετή), **Νικολέτα Κοτσαηλίδου** (Δανάη), **Δημήτρης Μανδρινός** (casting director)

**Έρωτας με διαφορά – 2ος Κύκλος**

**Κάθε Τετάρτη στις 21.00**

Η σειρά βασίζεται στο διεθνές format “Step Dave.”

Σενάριο: **Βασίλης Ρίσβας - Δήμητρα Σακαλή**

Σκηνοθεσία: **Αλέξανδρος Πανταζούδης**

Διεύθυνση φωτογραφίας: **Claudio Bolivar**

Production designer: **Ηλίας Λεδάκης**

Ενδυματολόγος: **Ηλένια Δουλαδίρη**

Εκτέλεση παραγωγής: **TΑNWEER productions**

Παραγωγή: **STAR**

**#ErwtasMeDiafora #StarChannelTV #neoprogramma #LetsStar**

Facebook: <https://www.facebook.com/ErwtasMeDiafora.Official/>

Instagram: [https://www.instagram.com/erwtasmediafora/](https://eur03.safelinks.protection.outlook.com/?url=https%3A%2F%2Fwww.instagram.com%2Ferwtasmediafora%2F&data=04%7C01%7Cvtsardouni%40star.gr%7Ce646ce5fb4ea4f66fa4308d8b7b220b7%7Cfa800d6a594c4dba9007216d703d7854%7C1%7C0%7C637461322965586094%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=1BEJNOyHIMAHE2dehswefurseN4odWE71eumJvQtv3o%3D&reserved=0)

Twitter: [https://twitter.com/ErwtasMeDiafora](https://eur03.safelinks.protection.outlook.com/?url=https%3A%2F%2Ftwitter.com%2FErwtasMeDiafora&data=04%7C01%7Cnthanop%40star.gr%7Cf944d17a23eb4729dc9b08d8b7c8be8b%7Cfa800d6a594c4dba9007216d703d7854%7C1%7C0%7C637461420098899600%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=91xzweJO2JVDIsw2eSPP77emLp%2FEvEVLPxIc5papYL8%3D&reserved=0)

[**https://www.star.gr/tv/seires/erotas-me-diafora/**](https://www.star.gr/tv/seires/erotas-me-diafora/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας